  Анжелика Тихонова корреспондент 23-тӥ гудырикошконлы Удмуртиын коронавирусэн 29 выль висисьёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Висёнзы Ижкарын 10 улӥсьёслэн, Пичи Пурга ёросын вить улӥсьёслэн, Можгаын ньыль улӥсьёслэн, Дэри, Эгра, Вавож ёросъёсын быдэн кык улӥсьёслэн но Глазкарын, Яр, Можга, Сюмси ёросъёсын быдэн одӥг улӥсьёслэн зэмаз. Туннэ нуналлы Удмуртиын выль коронавирус инфекциен черлан 2 сюрс 990 учыръёс лабораториосын зэматэмын. Со пӧлысь 2 сюрс 444-ез йӧназы, 56-ез кулӥзы. Та дырлы 20 адямилэн тазалыксы секыт лыдъяське. Элькунын туэ тулыспалысен коронавирус инфекцилы 254 сюрс 669 эскеронъёс ортчытӥзы, со пӧлысь 3 сюрс 488-сэ – берло уй-нунал ӵоже.  Тегъёс: Тазалык Ижкар висён Удмуртия коронавирус  